RJH โชว์กำไรไตรมาส 1 โต 29% มาที่ 106 ลบ. แจกปันผล 0.20 บ. XD 21 พ.ค.64
RJH โชว์กำไรไตรมาส 1 โต 29% มาที่ 106 ลบ. แจกปันผล 0.20 บ. XD 21 พ.ค.64
10 พ.ค. 2564

บริษัท โรงพยาบาลราชธานี จำกัด (มหาชน) หรือ RJH รายงานผลการดำเนินงานงวดไตรมาส 1/64 มีกำไรสุทธิ ดังนี้

ทั้งนี้บริษัทมีกำไรสุทธิในไตรมาส 1 ปี 2564 เพิ่มขึ้นสูงถึง 29% เมื่อเทียบกับช่วงเดียวกันของปีก่อน ทั้งนี้ หากไม่คำนึงถึงรายการปรับเพิ่มรายได้ประกันสังคมของปีก่อน กำไรจากการดำเนินงานปกติของไตรมาส 1 ปีนี้ จะมีจำนวนเงินประมาณ 86.9 ล้านบาท เปรียบเทียบกับปีก่อนที่มีกำไร 83.8 ล้านบาท
โดยในไตรมาสที่ 1 ปี 2564 กลุ่มบริษัทฯ มีรายได้จากกิจการโรงพยาบาล 505.43 ล้านบาท เพิ่มขึ้น 13% จากไตรมาสเดียวกันของ ปีก่อน โดยรายได้จากคนไข้ทั่วไปเพิ่มขึ้น 11% และรายได้ประกันสังคมเพิ่มขึ้น 15% การกลับมาแพร่ระบาดอีกครั้งของไวรัส
COVID-19 ส่งผลให้รายได้จากคนไข้ทั่วไป OPD และ IPD ลดลง 3% และ 11% ตามล่ดับ โดยจำนวนคนไข้ในไตรมาส 1 ปีนี้ลดลง ขณะที่รายได้ต่อหัวยังคงเพิ่มขึ้น ส่วนอัตราครองเตียงลดลงจาก 71% ของไตรมาส 1 ปีก่อน เหลือ 59% ในปีนี้
อย่างไรก็ตามรายได้จากการตรวจ Covid-19 จำนวน 46 ล้านบาทในไตรมาส 1 ของปีนี้ ช่วยทำให้รายได้จากคนไข้ทั่วไป โดยรวมกลับเติบโต 11% เมื่อเทียบกับไตรมาสเดียวกันของปีก่อน สำหรับรายได้ประกันสังคมนั้นมีรายได้พิเศษจากการประมาณการรายได้ค่าบริการทางการแพทย์ประเภทผู้ป่วยในด้วยโรคที่มีค่าใช้จ่ายสูง (AdjRW&gt;2) ของปี 2563 ต่ำเกินไป ซึ่งทำให้มาบันทึกในไตรมาส 1 ของปีนี้ จำนวน 25 ล้านบาท จำนวนผู้ประกันตนเฉลี่ยเพิ่มจากประมาณ 193,600 คนในช่วงไตรมาสก่อน เป็น 195,800 คนในช่วงไตรมาส 1 ปี 2564
พร้อมกันนี้ บริษัทเตรียมจ่ายปันผลจากงวดดำเนินงานวันที่ 1 ม.ค. 64 ถึงวันที่ 31 มี.ค.64 เป็นเงินสด 0.20 บาท กำหนดวันที่ไม่ได้รับสิทธิปันผล (XD) วันที่ 21 พ.ค. 64 และกำหนดจ่าย 9 มิ.ย.64